Неготин
Неготин () е град в Сърбия, разположен близо до границата с България. Неготин е главен град на областта Неготинска Крайна, част от Тимошко. Населението на града е 17 762 души (2002), от които значителен брой власи.

История 
Неготин е основан от Осман Пазвантоглу като крепост. През 1810 година след въстание попада в ръцете на българския войвода Хайдут Велко, който по-късно е убит в самия град. През 1833 година влиза в пределите на Сърбия.

През 1873 година функционира българско читалище в града, подпомагано от Видинското читалище.

При избухването на Балканската война в 1912 година един човек от Неготин е доброволец в Македоно-одринското опълчение.

По време на Първата световна война (1915 – 1918) от 10 октомври 1915 градът е под български контрол. Към 1917 година има население от 6500 души. Край града са погребани 85 български войници и офицери от Първата световна война.

Личности 
 Родени в Неготин
  Йован Атанацкович (1848 – 1921), сръбски военен, генерал, военен министър
  Михаил Бошнаков (1853 – 1939), български опълченец
  Стеван Стоянович Мокраняц (1856 – 1914), сръбски композитор
  Тодор Стефанов Йовчев (1891 – 1913), македоно-одрински опълченец, 1 рота на 2 скопска дружина, загинал в Боя при Шаркьой на 26 януари 1913 година
  Миодраг Коядинович (1961 - ), сръбско-канадски писател
  Драгиша Стоядинович (1886 - 1968), сръбски революционер, офицер и политик
  Йелена Томашевич (1983 - ), сръбска певица
  Тома Тосич, български опълченец, на 28 април 1877 година постъпва в III рота на I дружина, напуска на 28 септември 1877 година
  Чучук Стана (~1795 — 1849), сръбска хайдутка, героиня от епическа поезия
 Починали в Неготин
  Доситей Новакович (около 1774 – 1854), тимочки епископ

Бележки